Predkladacia správa

Návrh záverečného účtu za rok 2008 predkladá predsedníčka Úradu priemyselného vlastníctva SR na rokovanie vlády Slovenskej republiky v súlade s § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Materiál predstavuje súhrnný dokument, ktorým sa uzatvára ročné rozpočtové hospodárenie rozpočtovej kapitoly. Zameriava sa najmä na prezentáciu činnosti rozpočtovej kapitoly a poskytuje celkový prehľad o výsledkoch hospodárenia v rozpočtovom roku 2008 so zameraním na špecifické oblasti.
Súčasťou materiálu je rozbor plnenia príjmov a čerpania výdavkov podľa ekonomickej klasifikácie, zhodnotenie plnenia záväzných ukazovateľov rozpočtu kapitoly, zdôvodnenie rozpočtových opatrení vykonaných v roku 2008, vyhodnotenie plnenia programovej štruktúry, zhodnotenie zamestnanosti, majetkovej pozície kapitoly a výsledkov vykonaných kontrol.
Predložený materiál nemá ekonomický, finančný a environmentálny vplyv, vplyv na zamestnanosť a podnikateľské prostredie, ani vplyv na štátny rozpočet.
Predložený  materiál má informačný charakter.